Zdzitava

Zdzitava (valgevene Здзітава, taraškievica nimekujud Зьдзітава, Зьдзітаў (Ździtava, Ździtaŭ), poola keeles Zdzitów) on küla (endine linn ja alev) Valgevenes Bresti oblastis Biaroza rajoonis Sporava külanõukogus. Asulas on keskkool ja põhikool. Tegutsevad kultuurimaja ja raamatukogu. Vaatamisväärsusteks on kirik ja memoriaalkompleks, millega mälestatakse küla kaitsmist Teise maailmasõja ajal. Ajalugu Kuigi Zdzitava piirkond oli asustatud juba neoliitikumis, arvati veel hiljuti, et linna on esmamainitud 1252. aastal. Hiljuti avastati aga, et linna on mainitud juba 1005. aastal, kui see kuulus vastasutatud Turaŭ piiskopkonda. Linna toonane asukoht oli praegusest 7 kilomeetri kaugusel Jasselda jõe kaldal, linna läbis tähtis Nemunase ja Dnepri vaheline kaubatee. Toonane linn põles Kiievi-Vene ja jatvingite vahelises sõjas maha ja ehitati uuesti üles selle praeguses asukohas. Linnaõigused säilitas Zdzitava 1430. aastani. Pärast seda oli Zdzitava Navahradaki vojevoodkonda ja Słonimi maakonda kuuluv alev, mis kuulus Tyszkiewiczitele, Sapiehadele ja Brzostowskitele. Poola jagamisel läks Zdzitava 1795. aastal Venemaa koosseisu ja asula hakkas kuuluma Hrodna kubermangu. Pärast Esimest maailmasõda kuulus Zdzitava Poola koosseisu, 1939. aastast kuulus asula Nõukogude Liitu. 1940. aastal sai Zdzitavast küla. Teise maailmasõja ajal olid küla ümbruse sood partisanide tegevuspiirkonnaks. 1944. aasta alguses hõivasid partisanid küla ja kaitsesid seda sakslaste eest kuus päeva, selle sündmuse mälestuseks püstitati külla hiljem memoriaalkompleks. Viited Välislingid Zdzitava YouTube'is